fi fi fi fi pl fi da fi fi nds fr ceb fi pl fi da fi fi fi fi fi fi fi de fi fi fi fi fi fi fi fi fi fi fi fi fi fi fi fi fi fi fi fi fi fi en en fi fi fi fi fi fi fi en en fi fi fi fi fi fi fi fi fi fi fi fi de fi fi fi fi fi fi fi en fi fi fi fi fi fi fi fi fi fi fi en fi fi fi fi fi fi nl sv fi fi fi fi it fi fi fi
Millaista viestintäosaamista tarvitset tämän päivän työelämässä? Vastaa tarvekyselyyn, voit voittaa opintolahjakortin! — Jyväskylän yliopiston avoin yliopisto
Miten viestintä vaikuttaa ja miten sillä vaikutetaan työyhteisössä? Jatkuvan oppimisen tarjontaan on kehitteillä opintokokonaisuus, joka tarjoaa tietoa ja taitoa työelämän viestintäosaamisen tueksi. Auttaisitko meitä kehittämään opintotarjontamme vastaamalla kartoituskyselyyn?
Työelämä on viestintää ja vuorovaikutusta. Mitä teemoja ja miten sinä haluaisit niitä oppia? Vastaa kyselyyn ja vaikuta avointen opintojen suunnitteluun!
Oletko törmännyt työssäsi tiedonkulun tai päätöksenteon haasteisiin, väärinymmärryksiin tai jopa konflikteihin? Haluaisitko osata ennakoida muuttuvan työelämän viestintätarpeita?
Jyväskylän yliopistossa on kehitteillä Monikielisen akateemisen viestinnän keskus Movin ja avoimen yliopiston yhteistyönä Muuttuvan työelämän viestintäosaamisen -opintokokonaisuus, jonka avulla voit kehittää viestintäosaamistasi ja -varmuuttasi. Nyt sinulla on mahdollisuus vaikuttaa kehitteillä olevan opintokokonaisuuden sisältöön vastaamalla tarvekyselyyn!
Vastaa kyselyyn 16.3.2022 mennessä – voit voittaa opintoja: arvomme kyselyyn yhteystietonsa jättäneiden kesken kaksi 75 euron arvoista opintolahjakorttia JYU:n avoimen yliopiston opintoihin.
Avoimessa yliopistossa voit opiskella etäyhteyksin sinulle sopivassa rytmissä JYU:n tiedekuntien opetussuunnitelmien mukaisia opintoja. Opintojen hinta on 15 euroa opintopistettä kohti.
Nykyisiin viestintä- ja kieliopintoihin Jyväskylän avoimessa yliopistossa voit tutustua opinto-oppaassamme
Työelämä on viestintää ja vuorovaikutusta
Omaa työelämän viestintäosaamista kannattaa kehittää, koska yhteistyötaidot korostuvat nykyajan työelämässä: on erilaisia kanavia, tiimejä ja tehtäviä. Osaamista tarvitaan myös monikielisessä ja -kulttuurisessa työyhteisössä toimimiseen.
”Sinun ei tarvitse työskennellä viestinnän tehtävissä ymmärtääksesi ja kehittääksesi organisaation vuorovaikutusta. Viestintä- ja vuorovaikutusosaamista tarvitaan joka alalla ja kaikissa työyhteisöissä. Kaikki meistä eivät ole syntyneet digiajassa, mutta silti useimmat meistä toimivat monikanavaisessa ja -kielisessä työelämässä. Tuntui meidänkin digiloikkamme lähiopetuksen muuttamisesta etäopetukseksi aluksi todella haastavalta. Viestintäosaamisen kasvattaminen on kuitenkin pikkuhiljaa muuttanut näitä haasteita mahdollisuuksiksi”, kertoo yliopistonopettaja Katja Kontturi.
Kurssit suunnitellaan monialaisessa yhteistyössä kielten ja viestinnän alan asiantuntijoiden kesken. Opintokokonaisuus koostuu 2–3 opintopisteen laajuisista kursseista, joista sisältöjä voi opiskella oman mielenkiinnon mukaan. Opetus järjestetään monimuotototeutuksena. Movin opettajat suunnittelevat ja kehittävät kokonaisuuden, joka tulee jatkuvan oppimisen tarjontaan avoimen yliopiston kautta.
Klikkaa työelämäviestintäopintojen kartoituskyselyyn: vastaa, vaikuta ja osallistu arvontaan!
Saat tietoa ajankohtaisista asioistamme ja sinua kiinnostavia vinkkejä avoimen yliopiston opintotarjonnasta vaivattomasti sähköpostiisi. Lähetämme sinulle viestejä noin kerran kuukaudessa ja voit koska tahansa perua suostumuksesi.  Tutustu myös tietosuojailmoitukseemme täällä.
@JYUavoin löytyy myös somesta!
Tutustu: Mikä taho ohjaa sinua missäkin kysymyksessä
Millaista viestintäosaamista tarvitset tämän päivän työelämässä? Vastaa tarvekyselyyn, voit voittaa opintolahjakortin!
Saat tietoa ajankohtaisista asioistamme ja sinua kiinnostavia vinkkejä avoimen yliopiston opintotarjonnasta vaivattomasti sähköpostiisi. Lähetämme sinulle viestejä noin kerran kuukaudessa ja voit koska tahansa perua suostumuksesi.  Tutustu myös tietosuojailmoitukseemme täällä.
@JYUavoin löytyy myös somesta!
Tutustu: Mikä taho ohjaa sinua missäkin kysymyksessä
Jyväskylän yliopiston avoin yliopisto
PL 35, 40014 Jyväskylän yliopisto
Puh. 029 441 8080
Avoinna ma–pe klo 12–15
Jyväskylä: Seminaarinkatu 15, T-rakennus (Lähde-kirjaston vieressä)
Palautteesi on meille tärkeää
Anna palautetta auta meitä kehitystyössämme:
Avoimen tiedon keskus: kirjasto ja tiedemuseo
Monikielisen akateemisen viestinnän keskus Movi
PL 35, FI-40014 Jyväskylän yliopisto
Puh. (014) 260 1211
Fax (014) 260 1021
Tietosuojailmoitus | Privacy notice